Såret barn på Al-Shifa-sykehuset
Sårede palestinere på al-Shifa 11. oktober 2023
**Shifa-sykehuset** (arabisk: مستشفى الشفاء) eller *al-Shifa Hospital*, er det største sykehuskomplekset og medisinske senteret i Gaza i Palestina. Det ligger i nabolaget Rimal i Gazas nordligste del.

Beskrivelse
-----------

Det har avdelinger for indremedisin, kirurgi, pediatri, oftalmologi, obstetrikk og gynekologi.

Al-Shifa, som betyr «helbredelse» på arabisk, var opprinnelig en britisk hærbarakke, men ble omgjort til et senter for å gi behandling for karantene og febersykdommer i den britiske mandatregjeringen i Palestina i 1946. 

Før den arabisk-israelske krigen i 1948 var *al-Shifa* det eneste sykehuset i Gaza. Da egypterne administrerte Gazastripen etter krigen, ble avdelingen for karantene og febersykdommer flyttet til et annet område av byen, og al-Shifa ble utviklet som Gazas sentrale sykehus. I første omgang ble det opprettet en avdeling for indremedisin, etterfulgt av en ny fløy for kirurgi, og senere ble nye bygg for pediatri og oftalmologi lagt til sykehuset.

Nyttårsaften 2008 reiste den norske legen Mads Gilbert til Gaza sammen med sin kollega Erik Fosse for å bistå på sykehusene i det krigsrammede området etter Israels angrep på og invasjon av Gaza. Begge to fikk betydelig internasjonal medieomtale fordi utenlandske journalister og solidaritetsarbeidere i lang tid var blitt nektet adgang til Gazastripen. De var dermed blant de eneste ikke-arabiske som kunne rapportere ut. De fikk også publisert en artikkel i legetidsskriftet *The Lancet*, *«Inside Gaza's Al-Shifa hospital»*. Artikkelen, der de beskrev situasjonen ved Shifa-sykehuset og karakteriserte situasjonen som et blodbad, og andre uttalelser til mediene førte til påstander fra det israelske utenriksdepartementet om at de ønsket å sverte Israel. Gilbert tok dagen etter til motmæle mot Israels beskyldninger. Høsten 2009 ga de ut boka *Øyne i Gaza* og i 2014 *Natt i Gaza.*

Den 3. november 2023 beskjøt israelsk flyvåpen en ambulansekonvoi som forlot sykehuset med kurs for sørlige deler av Gazastripen.

Hamas og tunneler
-----------------

Israel hevder at Hamas har bygget og benytter seg av anlegg i tunneler under sykehuset; i 2014 ble sykehusets undergrunn beskrevet som et «faktisk hovedkvarter» for Hamas. Amnesty International rapporterte at sykehuset var blitt brukt av Hamas til å torturere og myrde dissidenter. Under krigen høsten 2023 er de antatatte anleggene under sykehuset igjen blitt et tema.

Referanser
----------

1. ↑  «Arkivert kopi». Arkivert fra originalen 21. oktober 2009. Besøkt 14. oktober 2023.
2. ↑
3. ↑  «Katastrofale forhold». *NRK*. 31. desember 2008. Besøkt 6. januar 2009.
4. ↑  Artikkel i The Lancet 17. januar 2009
5. ↑  «Israel hevder Fosse og Gilbert lyver». *TV2*. 15. januar 2009. Besøkt 15. januar 2009.
6. ↑  «Gilbert: - Meningsløst av Israel». *TV2*. Besøkt 15. januar 2009. «De har gjennom bombingen i dag fortalt hva de representerer. Å beskylde oss for løgn blir direkte meningsløst.»
7. ↑
8. ↑  «While Israel held its fire, the militant group Hamas did not». *Washington Post*. 15. juli 2014.
9. ↑  «Gaza: Palestinians tortured, summarily killed by Hamas forces during 2014 conflict». *Amnesty International* **(engelsk)**. 27. mai 2015.
10. ↑  Reuters: *Israeli military says Hamas hiding tunnels, operations centres in Gaza hospital*, 2023-10-27, lest 2023-10-29
11. ↑  «Israeli Military Says Hamas Using Gaza’s Biggest Hospital as Command Center» **(engelsk)**. Besøkt 29. oktober 2023.

Litteratur
----------

* Husseini, Rafiq; Barnea, Tamara (2002). *Separate and Cooperate, Cooperate and Separate: The Disengagement of the Palestine Health Care System from Israel and Its Emergence as an Independent System*. Greenwood Publishing Group. ISBN 0-275-97583-5.
* Mads Gilbert: *Øyne i Gaza*, 2009 (med Erik Fosse) – ISBN 9788252573268
* Mads Gilbert: *Natt i Gaza* 2014

Eksterne lenker
---------------

* (en) Al-Shifa Medical Complex – kategori av bilder, video eller lyd på Commons Rediger på Wikidata
* Ruth Michaelson: *Gaza-City: Krankenhäuser werden zum Friedhof*, 18. oktober 2023
* *Israelische Armee vermutet Hamas-Kommandozentrale unter Krankenhaus*, 27. oktober 2023

|  |  |
| --- | --- |
| Oppslagsverk/autoritetsdata | GND **·** ISNI **·** GeoNames
 |